Video: Meisie (9) skiet instrukteur dood‘n Skermskoot uit die video Die voorval het by die Bullets and Burgers-skietbaan in White Hills plaasgevind. ŉ Video van die voorval is deur die polisie beskikbaar gemaak. Die video is deur die meisie se pa geneem. In die video wys Charles Vacca (39) die meisie hoe om die geweer vas te hou waarna sy een ronde afvuur. Vacca verstel dan die wapen voor die meisie verskeie rondes vinnig na mekaar afvuur. Volgens die polisie het die meisie beheer oor die wapen verloor en Vacca per ongeluk in die kop geskiet. Die video stop net voor die noodlottige skoot. Vacca is na ŉ nabygeleë hospitaal gehaas en is kort daarna oorlede.